ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037807

ขอให้แก้ไขปัญหา กรณีได้รับผลกระทบจากการก่อสร้างโครงการรถไฟฟ้าสายสีม่วง บริเวณ ปากซอยสามเสน 3 แขวงวัดสามพระยา เขตพระนคร กรุงเทพมหานคร จุดสังเกต จากปากซอย 3 มุ่งหน้าขึ้นไปยังบางลำพู ระยะทางประมาณ 500 เมตร เนื่องจากผู้ร้องแจ้งว่าได้รับผลกระทบจากโครงการดังกล่าว โดยได้รับปัญหาเรื่องฝุ่นควันที่กระจายตัวอยู่ในอากาศ และรถบรรทุกที่ขนของก่อสร้างยังมีการปล่อยควันดำจากท่อไอเสีย ผู้ร้องเกรงว่าอาจส่งผลกระทบต่อสุขภาพของประชาชนในระยะยาว อาจก่อให้เกิดโรคทางเดินหายใจได้ ทางหน่วยงานมีการควบคุมหรือแก้ไขปัญหาดังกล่าวโดยการนำน้ำเพื่อรดลงพื้นผิวถนน เพื่อลดฝุ่นควันในอากาศ ปรากฏว่าไม่สามารถช่วยให้บรรเทาลงได้ เนื่องด้วยถนนบริเวณดังกล่าวมีขนาดกว้างหลายช่องจราจรแต่รดน้ำเพียง 1 ช่องจราจร ทำให้ผู้ร้องและประชาชนในพื้นที่ได้รับผลกระทบโดยตรง ก่อนหน้านี้ทางหน่วยงานมีการดำเนินการก่อสร้างในช่วงยามวิกาล เวลาประมาณเที่ยงคืนเป็นต้นไป ส่งผลทำให้เกิดเสียงดังรบกวนไม่สามารถพักผ่อนได้ ประกอบกับผู้ร้องแจ้งว่ายังพบปัญหารถจักรยานยนต์สัญจรบนบาทวิถี เกรงว่าจะคนเดินเท้าจะได้รับอันตราย ประสบปัญหามาเป็นระยะเวลาประมาณ 2 เดือน เบื้องต้นแจ้งเรื่องไปยังสำนักงานเขตพระนคร แต่ไม่มีการดำเนินการใดๆ จึงประสงค์ให้ทางหน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata